DHX38
Pre-iRNK-faktor prerade ATP-ovisne RNK helikaze PRP16 je enzim koji je kod ljudi kodiran genom DHX38. Gross (2018) mapirao je gen DHX38 u hromosom 16, sekvenca q22.2, na osnovu poravnanja DHX38 sekvence (GenBank BC004235) sa genomskom sekvencom (GRCh38). Prerada pre-iRNK zahtijeva stvaranje niza splajsosomnih kompleksa koji se okupljaju redom E, A, B i C. U C kompleksu postoje dva koraka katalitske prerade. DHX38 je faktor prerade, bitan za katalitički korak II. DEAD kutija proteina, koju karakterizira konzervirani motiv Asp-Glu-Ala-Asp (DEAD), obuhvata navodne RNK-helikaze. Uključeni su u brojne ćelijske procese promjene sekundarne strukture RNK, poput inicijacije translacije, jedare, mitohondrijske ribosomne prerade i prerade splajsosoma. Na osnovu njihovih obrazaca raspodjele, vjeruje se da su neki članovi ove porodice uključeni u embriogenezu, spermatogenezu i ćelijski rast i diobu. Protein kodiran od ovog gena član je porodice faktora prerade RNK DEAD/H. Ovaj protein sličniji je kvaščevom Prp16 više nego ostali članovi ove porodice. To je ATPaza , bitna je za katalitski korak II u procesu prerade pre-iRNK.